b'\n_START_ARTICLE_\n\xc5\xbditni most\n_START_PARAGRAPH_\n\xc5\xbditni most v Ljubljani je brv za pe\xc5\xa1ce \xc4\x8dez reko Ljubljanico in povezuje Petkov\xc5\xa1kovo nabre\xc5\xbeje in Poljanski nasip med Usnjarsko in Gestrinovo ulico. Odprt je bil 24. avgusta 2010.\n_START_SECTION_\nKonstrukcija\n_START_PARAGRAPH_\nBrv je zasnovana kot lo\xc4\x8dna betonska konstrukcija in je \xc4\x8dlenkasto vpeta v obre\xc5\xbene opornike. Sestavljena je iz dveh lokov precej dolgega razpona, a vseeno deluje lahkotno. Na sredini se zgornji lok zlomi. Skupna dol\xc5\xbeina brvi je 36 metrov, \xc5\xa1irina je 3,8 metra. Pohodna povr\xc5\xa1ina se na sredini raz\xc5\xa1iri na 5,3 metra in je urejena kot razgledna plo\xc5\xa1\xc4\x8dad s klopjo na vsaki strani ali kot jo je imenoval arhitekt kot mala piazzeta - trg, kjer se pe\xc5\xa1ec ustavi, poklepeta ali zre v vodni tok. Povr\xc5\xa1ina brvi je tlakovana je s kamnitimi plo\xc5\xa1\xc4\x8dami granita tonalit in impala. Po celotni dol\xc5\xbeini je brv obojestranska ograja iz nerjavnega jekla z vgrajeno razsvetljavo. Dostop je izveden brez stopnic, kar omogo\xc4\x8da neoviran prehod mostu tudi gibalno oviranim osebam in kolesarjem. Obnovili so tudi obstoje\xc4\x8de \xc4\x8drpali\xc5\xa1\xc4\x8de na Petkov\xc5\xa1kovem nabre\xc5\xbeju, \xc4\x8drpali\xc5\xa1\xc4\x8de na drugi strani Ljubljanice pa nadomestili z novim._NEWLINE_V sklopu mostu sta bili izvedeni: vstopno izstopno mesto za re\xc4\x8dna plovila na Poljanskem nasipu in gasilsko \xc4\x8drpali\xc5\xa1\xc4\x8de na Petkov\xc5\xa1kovem nabre\xc5\xbeju. Investitor je bil javni zavod Turizem Ljubljana, projektantka pa arhitektka Breda Bizjak.\n_START_SECTION_\nIme mostu\n_START_PARAGRAPH_\nBli\xc5\xbenji Ambro\xc5\xbeev trg so v letih 1876\xe2\x80\x931898 imenovali \xc5\xbditni trg. Ime je dobil po sejmih, ki so se odvijali na tem mestu. Trgovali so z \xc5\xbeivino, glede na prvotno ime trga, pa tudi z \xc5\xbeitom. Kasneje so ime tega trga spremenili. V spomin na stare \xc4\x8dase so novi most poimenovali \xc5\xbditni most.'